ДРУШТВО ЗА РЕОСИГУРАЊЕ

**„ДУНАВ РЕ“ а.д.о.**

- Скупштина Друштва –

**З А П И С Н И К**

Са 108. ванредне седнице Скупштине Друштва, одржане дана 23.11.2021. године, у пословним просторијама Друштва, Београд, Кнез Михаилова бр. 6/II, у сали за састанке.

Седница је почела у 13,06 часова.

Члан Извршног одбора, Бојан Маричић је информисао присутне да је листа акционара за ову седницу утврђена на основу Јединствене евиденције акционара Централног регистра, на дан 13.11.2021. године.

Седници су присуствовали пуномоћници следећих акционара:

Компанија Дунав осигурање а.д.о.- 751.260 гласова - пуномоћник Бојан Миладиновић,

Сава осигурање а.д.о.- 27.310 гласова - пуномоћник Лидија Васић.

Поред наведених пуномоћника акционара, седници су присуствовали и запослени у Друштву: Зорана Пејчић, председник Извршног одбора, Татјана Комненић, члан Извршног одбора, Бојан Маричић, члан Извршног одбора, Зоран Суботић, Директор сектора за финансије и рачуноводство и Милица Жарковић, Координатор службе за правне и кадровске послове.

Затим је Бојан Маричић саопштио податак да од укупно 810.830 гласова, седници Скупштине присуствују представници акционара који располажу са 778.570 гласова што представља 96% од укупног броја гласова те да су испуњени услови за одржавање седнице и доношење пуноважних одлука.

Затим се прешло на избор председника Скупштине.

1. **Избор председника Скупштине**

У уводном излагању, Бојан Маричић је истакао да свако од присутних пуномоћника акционара може да предложи кандидата за председника, а да је у досадашњој пракси за председникa Скупштине предлаган пуномоћник акционара са највећим бројем гласова.

Присутни пуномоћници акционара су били сагласни са датом напоменом, тако да је као једини кандидат за прeдседника Скупштине предложен Бојан Миладиновић, пуномоћник Компаније Дунав осигурање.

Како није било пријављених за дискусију, прешло се на јавно гласање, дизањем руке, па је тако Скупштина, на основу члана 27. Статута Друштва, са 778.570 гласова „за“, без гласова „против“ и „уздржаних“, донела

О Д Л У К У

о избору председника Скупштине

1. За председника 108. ванредне седнице Скупштине Друштва бира се г-дин Бојан Миладиновић, представник акционара Компaније Дунав осигурање а.д.о.
2. Изабрани председник ће председавати 108. седницом Скупштине акционара и у име Скупштине потписати донете акте.

Након избора, председник је преузео руковођење седницом Скупштине и предложио Дневни ред за ову седницу.

Пре преласка на дневни ред, Бојан Миладиновић је констатовао, у складу са чланом 9. Пословника о раду Скупштине, да је као представник стручне службе за бројање гласова и вођење записника задужена присутна Милица Жарковић.

С обзиром да није било предлога за измену и допуну предложеног Дневног реда, пуномоћници су једногласно прихватили да се на овој седници размотри следећи:

ДНЕВНИ РЕД

1. Избор председника Скупштине
2. Разматрање и усвајање Записника са 107. ванредне седнице Скупштине
3. Предлог Одлуке о издавању обичних акција VIII емисије ради повећања основног капитала без објављивања проспекта
4. Предлог Одлуке о искључењу права пречег уписа VIII емисије обичних акција ради повећања основног капитала без објављивања проспекта
5. Разно

**2.** **Разматрање и усвајање Записника са 107. ванредне седнице Скупштине**

Пошто присутни акционари нису имали примедбе на предложени текст Записника са 107. седнице Скупштине, то је на основу чл. 29. Пословника о раду, са 778.570 гласова „за“, без гласова „против“ и „уздржаних“, Скупштина донела

О Д Л У К У

1. Усваја се, без примедаба, Записник са 107. седнице Скупштине одржане дана 15.11.2021. године у тексту који је достављен у материјалу за седницу.
2. Текст усвојеног Записника чини саставни део ове Одлуке.
3. **Предлог Одлуке о издавању обичних акција VIII емисије ради повећања основног капитала без објављивања проспекта**

Известилац по овој тачки дневног реда био је Бојан Маричић који је образложио предлог Одлуке о издавању обичних акција VIII емисије ради повећања основног капитала без објављивања проспекта.

Бојан Маричић је на почетку излагања навео да је Законом о тржишту капитала прописано да када је реч о професионалним инвеститорима, а у које спадају финансијске институције као што су банке и осигурања, пoстоји могућност да се без објављивања проспекта изврши емисија акција ради повећања основног капитала.

Нагласио је да Друштво издаје 102.645 комада обичних акција VIII емисије, појединачне номиналне вредности од 1.810,00 динара, укупне номиналне вредности од 185.787.450,00 динара.

Додао је и да је ангажована Агенција Vision Consulting која је извршила процену тржишне вредности акција.

Потом је Зоран Суботић навео да је процена тржишне вредности акције извршена у циљу утврђивања њене емисионе цене. Примењен је метод дисконтоване дивиденде као основни метод, док је метод упоредних привредних друштава био допунски метод. Укупна тржишна цена по акцији утврђена је у износу од 2.291,00 динар, што је више од номиналне вредности. Нагласио је да ће разлика између 2.291,00 динар и 1.810,00 динара, пута број акција које ће бити издате овом емисијом, у пословним књигама Друштва бити прокњижено као емисиона премија, док ће износ од 185.787.450,00 динара ићи директно на акцијски капитал.

Дискусији се прикључила Зорана Пејчић која је навела да Друштво није у проблему у смислу капитала, поготово не према локалним прописима. Међутим, обзиром да ће Друштво ову годину завршити са скоро 60 милиона евра бруто премије, Компанија „Дунав осигурање“ је закључила да је улагање у наше Друштво једна профитабилна инвестиција са стопом поврата од око 20%, а и да ово улагање у капитал јесте база за даљи раст. Дакле, и нама и нашем већинском акционару је у интересу да се ова ативност спроведе, јер ће нама омогућити даљи раст, а њима сигуран приход од инвестиције.

Затим је Лидија Васић упитала како ће да се третира куповина ових акција од стране Компаније „Дунав осигурање“, с обзиром да она у својој структури има друштвени капитал.

Зоран Суботић је одговорио да ће учешће Компаније „Дунав осигурање“ да порасте за неки мали процентни поен. Њено тренутно учешће је 88,5 %, када се спроведе процес трансформације друштвеног капитала, учешће Компаније „Дунав осигурање“ ће пасти на неких 85%, па ће са ова 2 милиона динара докапитализације да порасте на неких 87%.

Зорана Пејчић је додала да ће се учешће Компаније „Дунав осигурање“ у нашој структури минимално променити.

Затим је на основу члана 260. и 295. - 300. Закона о привредним друштвима (Сл. гласник РС бр. [36/11](http://we2.cekos.com/ce/index.xhtml?&file=f82045&action=propis&path=08204501.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [99/11](http://we2.cekos.com/ce/index.xhtml?&file=f85507&action=propis&path=08550701.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [83/14](http://we2.cekos.com/ce/index.xhtml?&file=f103681&action=propis&path=10368101.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) – др. закон, [5/15](http://we2.cekos.com/ce/index.xhtml?&file=f106953&action=propis&path=10695301.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [44/18](http://we2.cekos.com/ce/index.xhtml?&file=f134977&action=propis&path=13497701.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [95/18](http://we2.cekos.com/ce/index.xhtml?&file=f139030&action=propis&path=13903001.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и [91/19](http://we2.cekos.com/ce/index.xhtml?&file=f147209&action=propis&path=14720901.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)), члана 12 став 1. тачка 1) Закона о тржишту капитала (Сл. гласник РС бр. [31/11](http://we2.cekos.com/ce/index.xhtml?&file=f81630&action=propis&path=08163001.html&domain=0&mark=false&queries=zakon+o+tr--3--i--1--tu+kapitala&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [112/15](http://we2.cekos.com/ce/index.xhtml?&file=f115529&action=propis&path=11552901.html&domain=0&mark=false&queries=zakon+o+tr--3--i--1--tu+kapitala&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [108/16](http://we2.cekos.com/ce/index.xhtml?&file=f123018&action=propis&path=12301801.html&domain=0&mark=false&queries=zakon+o+tr--3--i--1--tu+kapitala&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и [9/20](http://we2.cekos.com/ce/index.xhtml?&file=f148073&action=propis&path=14807301.html&domain=0&mark=false&queries=zakon+o+tr--3--i--1--tu+kapitala&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)) и члана 31. Статута Друштва за реосигурање „Дунав Ре“ а.д.о. (пречишћен текст од 23.03.2016. године), Скупштина Друштва са 778.570 гласова „за“, без гласова „против“ и „уздржаних“, донела

**О Д Л У К У  
о издавању обичних акција VIII емисије  
ради повећања основног капитала без објављивања проспекта**

**Члан 1.**

Овом Одлуком Друштво за реосигурање „Дунав Ре“ а.д.о. Београд (у даљем тексту: Друштво) издаје обичне акције које гласе на име, без објављивања проспекта, ради повећања основног капитала.

**Члан 2.**

Друштво издаје 102.645 комада обичних акција VIII емисије, појединачне номиналне вредности од 1.810,00 динара, укупне номиналне вредности од 185.787.450,00 динара.

Акције гласе на име и носе ознаку ЦФИ код и ознаку серије ИСИН број, које ће бити додељене од стране Централног регистра хартија од вредности.

**Члан 3.**

Емисиона цена по акцији је утврђена у висини од 2.291,00 динара што одговара процењеној тржишној вредности акције.

**Члан 4.**

Акције VIII емисије у целини ће уписати и уплатити квалификовани инвеститор, „Компанија Дунав осигурање“ а.д.о. Београд (МБ 07046898) (у даљем тексту: Купац акција).

Понуђене акције се плаћају у целости и у динарима.

**Члан 5.**

Право пречег уписа акција VIII емисије је искључено, што је дефинисано посебном Одлуком Скупштине акционара Друштва.

**Члан 6.**

Рок за упис и уплату акција VIII емисије траје 3 (три) радна дана од дана који Извршни одбор Друштва утврди као дан за почетак уписа и уплате акција.

Дан почетка уписа и уплате ће бити назначен у позиву за упис и уплату обичних акција који се доставља Купцу акција.

**Члан 7.**

Акције VIII емисије се уписују потписивањем одговарајуће уписнице и подношењем исте брокерско-дилерско друштву „Дунав Стокброкер“ а.д. Београд ул. Коларчева бр. 7, за време трајања уписа акција.

Образац уписнице са прописаним подацима ће бити објављен на интернет страници Друштва и биће доступан у просторијама брокерско-дилерског друштва „Дунав Стокброкер“ а.д. Београд ул. Коларчева бр. 7 за време трајања уписа акција.

**Члан 8.**

Уплата акција VIII емисије вршиће се на наменски рачун за пријем средстава по основу нове емисије који се води код Комерцијалне банке а.д. Београд.

**Члан 9.**

Продаја ће се сматрати успешном ако се упише и уплати најмање 80% понуђених акција.

Уписом и уплатом новчаног износа у вредности целе емисије од стране Купца акција, сматра се да је рок предвиђен за упис акција истекао тако да акције могу бити регистроване у Централном регистру.

Друштво је дужно да у року од пет радних дана од дана истека рока за упис и уплату, Централном регистру поднесе захтев за упис акција VIII емисије и њихових ималаца.

**Члан 10.**

Уколико емисија акција не успе, Друштво је дужно да у рок од петнаест дана од дана истека рока за упис и уплату, уписницима врати уплаћена средства.

**Члан 11.**

Обичне акције VIII емисије које се издају овом Одлуком издају се, преносе и евидентирају у облику електронског записа на рачуну хартија од вредности Централног регистра.

Сматра се да је уписом VIII емисије акција у Централни регистар, депо и клиринг хартија од вредности, лице из члана 4. стекло акције из VIII емисије.

**Члан 12.**

Власник акција VIII емисије има следећа права:

* право учешћа и гласања на Скупштини, тако да једна акција увек даје право на један глас;
* право на исплату дивиденде;
* право учешћа у расподели ликвидационог остатка или стечајне масе у складу са законом којим се уређује стечај;
* право пречег стицања обичних акција и других финансијских инструмената заменљивих за обичне акције, из нових емисија;
* друга права у складу са законом и Статутом.

**Члан 13.**

Власници акција одговарају за обавезе Друштва до висине средстава уплаћених по основу куповине акција.

**Члан 14.**

Разлика између емисионе цене и номиналне вредности акција VIII емисије евидентираће се као емисиона премија.

**Члан 15.**

Овлашћује се Извршни одбор Друштва да предузме све неопходне активности за спровођење ове Одлуке, техничку корекцију Одлуке на захтев надлежних институција, као и осталих активности у циљу спровођења ове Одлуке код Централног регистра и Агенције за привредне регистре.

**Члан 16.**

Акције које се издају овом Одлуком биће укључене на одговарајуће тржиште Београдске берзе а.д. Београд.

**Члан 17.**

Ова Одлука ступа на снагу даном доношења.

Ову Одлуку регистровати у складу са законом о регистрацији.

**4.** **Предлог Одлуке о искључењу права пречег уписа VIII емисије обичних акција ради повећања основног капитала без објављивања проспекта**

Известилац по овој тачки дневног реда био је Бојан Маричић који је изложио предлог Одлуке о искључењу права пречег уписа VIII емисије ради повећања основног капитала без објављивања проспекта.

Потом је на основу члана 278. Закона о привредним друштвима (Сл. гласник РС бр. [36/11](http://we2.cekos.com/ce/index.xhtml?&file=f82045&action=propis&path=08204501.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [99/11](http://we2.cekos.com/ce/index.xhtml?&file=f85507&action=propis&path=08550701.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [83/14](http://we2.cekos.com/ce/index.xhtml?&file=f103681&action=propis&path=10368101.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) – др. закон, [5/15](http://we2.cekos.com/ce/index.xhtml?&file=f106953&action=propis&path=10695301.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [44/18](http://we2.cekos.com/ce/index.xhtml?&file=f134977&action=propis&path=13497701.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [95/18](http://we2.cekos.com/ce/index.xhtml?&file=f139030&action=propis&path=13903001.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и [91/19](http://we2.cekos.com/ce/index.xhtml?&file=f147209&action=propis&path=14720901.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)) и члана 31. Статута Друштва за реосигурање „Дунав Ре“ а.д.о. (пречишћен текст од 23.03.2016. године), Скупштина Друштва са 778.570 гласова „за“, без гласова „против“ и „уздржаних“, донела

**О Д Л У К У**

**о искључењу права пречег уписа VIII емисије обичних акција**

**ради повећања основног капитала без објављивања проспекта**

**Члан 1.**

Искључује се право пречег уписа акција VIII емисије обичних акција за акционаре Друштва за реосигурање „Дунав Ре“ а.д.о. Београд (у даљем тексту: Друштво) који то својство имају на дан 13.11.2021. године, који је одређен као дан акционара Друштва за одржавање 108. ванредне седнице Скупштине акционара.

**Члан 2.**

Ова Одлука ступа на снагу даном доношења, а примењује се од дана ступања на снагу Одлуке о издавању обичних акција VIII емисије ради повећања основног капитала без објављивања проспекта.

***Образложење***

***Разлози искључења права прече куповине***

Одредбама члана 278. Закона о привредним друштвима прописано је да се право пречег уписа из члана 277. тог Закона може ограничити или искључити само у случају понуде код које није обавезна објава проспекта у смислу закона којим се уређује тржиште капитала, и то одлуком Скупштине акционара донетом на писани предлог Надзорног одбора.

Друштво има намеру да изда акције кроз емисију за коју није обавезна објава проспекта у складу са чланом 12 став 1. тачка 1) Закона о тржишту капитала, које ће бити понуђене квалификованом инвеститору, Компанији „Дунав осигурање“ а.д.о. Београд, а у циљу одржавања односно побољшања достигнутог нивоа кредитног рејтинга Друштва, што ће допринети наставку развоја пословања Дунава Ре, генерисању високих стопа приноса за акционаре, као и реализацији развојних планова Друштва.

У случају издавања акција кроз јавну понуду рокови за спровођење су дужи, а повећање капитала изискује више времена у односу на емисију која је би се спроводила на предложени начин.

***Образложење емисионе цене***

Одредбом члана 260. став 5. Закона о привредним друштвима прописано је да емисиона цена не може бити нижа од номиналне вредности акције, односно рачуноводствене вредности код акција без номиналне вредности.

Номинална вредност једне акције Друштва износи 1.810,00 динара.

Емисиона цена не може бити нижа од тржишне вредности утврђене у складу са чланом 259. Закона о привредним друштвима, осим у случају када се акције издају у поступку јавне понуде у смислу закона којим се уређује тржиште капитала којом акционарско друштво постаје јавно акционарско друштво.

Одредбом чл. 259. став 3. Закона о привредним друштвима прописано је да се тржишна вредност акција јавних друштва, код којих није остварен обим трговања из става 1. поменутог члана, утврђује у складу са чланом 51. Закона о привредним друштвима, односно путем процене.

Проценитељ Vision Consulting д.о.о. Београд је 28.10.2021. године доставио Друштву процену, коју је прихватио Надзорни одбор Друштва 02.11.2021. године, а по којој процењена тржишна вредност једне акције износи 2.291,00 динарa и представља процењену вредност укупног капитала, утврђену методом дисконтованих дивиденди, подељену бројем издатих акција.

Узимајући у обзир чињеницу да је процењена вредност акција Друштва већа од њене номиналне вредности, Скупштина акционара Друштва емисиону цену акција VIII емисије утврђује у износу од 2.291,00 динарa што је једнако процењеној тржишној вредности акције.

**5.** **Разно**

Под тачком разно није било предлога за разматрање.

Седница је завршена у 13,19 часова.

Записник саставила Председник Скупштине

Милица Жарковић \_\_\_\_\_\_\_\_\_\_\_\_\_\_\_\_\_\_